สวัสดีค่ะ รบกวนถามคุณค่ะ คือดิฉันมีอาการปวดท้องด้านขวาล่างมากคะโดยเฉพาะช่วงเป็นประจำเดือนจะปวดมากและมีอาการชาสะโพกขวาร่วมด้วยเป็นมาจะครบ 1 ปี( ก่อนที่จะปวดท้องมากดิฉันมีอาการแรกเริ่มดังนี้คะ มีอาการปวดท้องด้านขวาล่างแบบฉับพลันปวดจนต้องคู้ตัวคะขยับตัวไม่ได้เลย เป็นอยู่ 2-3 เดือน และบ้างครั้งเจ็บที่ท้องคะตำแหน่งเดียวกันหายใจเข้าออกก็เจ็บทรมาณมากค่ะ แต่อาการเหล่านี้จะเป็น2-3 นาทีก็หายคะ หลังจากมีอยู่ 2เดือนที่ดิฉันปวดท้องประจำเดือนวันแรกมากคะปวดจนทำอะไรไม่ได้)เคยอัลตร้าซาวด์หน้าท้องและตรวจภายใน3 ครั้งแล้วคะแต่ไม่พบอะไร มดลูกปกติไม่มีซีสไม่เป็นมะเร็งปากมดลูกคะ แต่ทุกครั้งที่คุณสอดเครื่องมือตรวจภายในเวลากลับมาบ้านจะปวดท้องด้านขวาล่างมากคะปวดอยู่ประมาณ 3-4 วัน อยากทราบว่าดิฉันเป็นอะไรคะ อาการแบบนี้สามารถมีลูกได้ไหม แต่งงานมา7-8ปีแล้วคะ ไม่ได้ทานยาคุม คุมด้วยการหลั่งนอก
สวัสดีค่ะ ปวดท้องบริเวณขวาล่างอาจมีสาเหตุจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ไส้ติ่งอักเสบ แต่มักไม่เป็นเรื้อรังเป็นเดือนโดยอาการปวดท้องน้อยเรื้อรังในหญิง ก็จะนึกถึงภาวะอวัยวะภายในอุ้งเชิงกรานอักเสบได้มาก ซึ่งถ้าปล่อยไว้ไม่รักษา อาจกระทบต่อความสามารถในการมีบุตรในอนาคตได้ค่ะแนะนำให้กลับไปพบสูตินรีแพทย์ และอาจแจ้งให้ทราบว่ามาตรวจหลายครั้งแล้ว ตรวจไม่เจออะไร อาการไม่ดีขึ้น แพทย์อาจจะต้องส่งตรวจเพิ่มเติมตามที่จำเป็นตามผลที่ได้จากการตรวจร่างกายต่อไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด หากปวดมาก งดมีเพศสัมพันธ์ไปก่อน